Vaarikpunane

Vaarikpunane ehk vabarnapunane on üks punastest värvitoonidest, kergelt lillaka varjundiga, vaarika koguvilja värvi punane värvushttps://www.eki.ee/dict/ekss/index.cgi?Q=vaarikpunane&F=Mhttps://sonaveeb.ee/search/unif/dlall/dsall/vaarikpunane/1.

Vaarikpunane on keskmise tumedusega ja matilt, sametiselt punane, roosakam-lillakam ja sügavama tooniga kui maasikapunane, kuid kirsspunasest heledam ja rubiinpunasest soojema tooniga. Mõjub meelalt, magusalt, suviselt.

 Maliina-sõna kasutus murretes 
Wiedemanni järgi kasutatakse eesti keeles vene keelest tulnud laensõna mālīna (малиновый 'vaarikpunane'), Eesti murdesõnavara kogus on registreeritud variandid maliina Martna, Varbla, Kadrina kihelkonnast ja Vaivara rannikualalt, maleena Martna ja Hanila kihelkonnas, malina Vaivaras. Sõna tähistab mitte küll otseselt vaarikpunast, vaid värvust, mis kuulub lilla ja roosa värvimõiste piiridesse, kuid pole kummagi üldnimetusV. Oja. Põhivärvinimetuste vasted eesti murretes. - Värvinimede raamat. Töid antropoloogilise ja etnolingvistika vallast 5. Ka karjala murretes märgib lillakasroosat värvust sama laen, sõna malinovoi. Vaarikpunase venekeelse nimetusega on seostatud ka läänemurde liina- või liine- nimelist värvi, liinapunast, aga see võib olla tuletatud ka värvaine aniliini nimetusestV. Oja. Kromaatiliste värvide nimetustest läänmeresoome murretes. - Värvinimede raamat. Töid antropoloogilise ja etnolingvistika vallast 5, oletatud on ka võõraste sõnade tähenduste segunemist ja ühtesulamist kasutusesV. Oja. Põhivärvinimetuste vasted eesti murretes. - Värvinimede raamat. Töid antropoloogisise ja etnolingvistika vallast 5.

 Variatsioonid 
Prantsuskeelne värvinimetuste portaal pourpre.com annab vaarikpunase (framboise) vasteks väikese varieeruvusega punaste värvuste vahemiku .

RAL Classic värvikaardi toon 3027 Himbeerrot on kergelt lillakas keskmine kuni tumedam punane  https://www.ralfarbpalette.de/ral-classic/ral-3027-himbeerrot.

Veebivärv Raspberry on fuksia- või magentapunasele sarnanev erk violetjaspunane värvitoon  https://www.colorhexa.com/e30b5d.

 Viited 

Kategooria:Punased värvitoonid